Okresná prokuratúra Svidník 
Sovietskych hrdinov 200, 089 01 Svidník 	

Sp. zn. : Pv 179/14/7712	Svidník, 6.8.2014
EEČ : 2-60-55-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2, odsek 3 písmeno b, písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Svidník
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
aj napriek tomu, že rozsudkom Okresného súdu vo Svidníku č.k. 2P/31/2012 zo d¨ľa 13.3.2013, ktorý nadobudol právoplatnosť d¨ľa 19.4.2013, bol zaviazaný prispievať výživným na detí XXXXX, nar. 13.10.1998 sumou vo výške 35.- € mesačne, XXXXX, nar. 8.3.2002  sumou vo výške 30.- € mesačne a XXXXX, nar. XXXXX sumou vo výške 30.- € mesačne, vždy do 20. d¨ľa v mesiaci vopred k rukám oprávnenej XXXXX, si túto povinnosť v Pstrinej okr. Svidník ani inde riadne neplnil za obdobie od mesiaca  december 2013 do mesiaca máj 2014, čím mu na výživnom vznikol dlh vo výške 90,30 € a to aj napriek tomu, že bol v predchádzajúcich dvadsiatich štyroch mesiacoch za taký čin odsúdený Trestným rozkazom Okresného súdu vo Svidníku č.k. 2T/80/2012-80 zo d¨ľa 16.7.2012, ktorý nadobudol právoplatnosť d¨ľa 1.9.2012

lebo zanikla trestnosť činu

Odôvodnenie:
Uznesením vyšetrovateľa PZ Okresného riaditeľstva PZ, Odboru kriminálnej polície vo Svidníku ČVS: ORP-42/VYS-SK-2014 zo d¨ľa 20.4.2014 bolo podľa § 206 ods. 1 Tr. poriadku vznesené obvinenie XXXXX pre prečin zanedbania povinnej výživy podľa § 207 ods. 2,3 písm. b),c) Tr. zákona, tak ako je to uvedené vo výrokovej časti tohto uznesenia.
 
	D¨ľa 5.8.2014 vyšetrovateľ PZ predložil návrh na zastavenie trestného stíhania a to z dôvodov uvedených v § 215 ods. 1 písm. h) Tr. poriadku.

	Po preskúmaní návrhu vyšetrovateľa PZ vrátane vyšetrovacieho spisu som zistil, že návrh je dôvodný.

	Z obsahu vyšetrovacieho spisu vyplýva, že obv. XXXXX v priebehu vyšetrovania uhradil oprávnenej  XXXXX dlžné výživné v plnej výške, čo je potvrdené vo výsluchu oprávnenej XXXXX zo d¨ľa 18.7.2014 a poštovými poukazmi o úhrade výživného. 

	Podľa § 86 písm. a) Tr. zákona trestnosť činu zaniká aj vtedy, ak ide o trestný čin zanedbania povinnej výživy podľa § 207 Tr. zákona, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Podľa § 215 ods. 1 písm. h) Tr. poriadku, prokurátor zastaví trestné stíhanie ak zanikla trestnosť činu.

	Z uvedeného vyplýva, že obvinený sa predmetnej trestnej činnosti dopustil, svoju vyživovaciu povinnosť si v celom rozsahu dodatočne splnil a zanedbanie povinnej výživy nemalo trvalo nepriaznivé následky a keďže splnenie vyživovacej povinnosti je dôležitejšie ako potrestanie páchateľa, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Miroslav Ryzner
prokurátor